
CONSILIUL JUDEŢEAN
HOTĂRÂRE

privind aprobarea bugetului de venituri şi cheltuieli al 
Judeţului Bistriţa-Năsăud pe anul 2018 
Consiliul Judeţean Bistriţa-Năsăud, întrunit în şedinţă extraordinară, în data de 15.02.2018, în prezenţa a 27 consilieri judeţeni;

Având în vedere:

- expunerea de motive nr. IX/3060/12.02.2018 a Președintelui Consiliului Județean Bistriţa-Năsăud;
- raportul comun nr. II/3061/12.02.2018 al Direcţiei economice, Direcţiei administraţie locală, Direcţiei dezvoltare durabilă şi relaţii externe, Direcţiei tehnice, investiţii, lucrări publice, Arhitect şef din cadrul Consiliului Judeţean Bistriţa-Năsăud;
- procesul verbal nr. 1628/22.01.2018 privind publicarea Proiectului bugetului local de venituri și cheltuieli al judeţului Bistrița-Năsăud pe anul 2018, conform Legii nr. 273/2006 privind finanțele publice locale, cu modificările și completările ulterioare;

- prevederile art. 4, lit. c), art. 5, art. 6 alin. (1) lit. a) şi alin. (3) lit. b) din Legea nr. 2/2018 – Legea bugetului de stat pe anul 2018; 
- prevederile art.19 alin. (1), art. 25, art. 26, art. 32 lit. b) și lit. c), art. 33, art. 36, art. 37, art. 39 şi art. 58 lit. a) din Legea nr. 273/2006 privind finanţele publice locale, cu modificările şi completările ulterioare;
- prevederile art. 1, art. 3 şi art. 4 din Hotărârea de Guvern nr. 414/1997 pentru aprobarea Normelor maximale privind dotarea centrelor militare judeţene, municipale şi ale sectoarelor municipiului Bucureşti;

- prevederile art. 76 şi art. 77 din Legea nr. 446/2006 privind pregătirea populaţiei pentru apărare, cu modificările și completările ulterioare;
- prevederile art. 73 din Legea nr. 481/2004 privind protecţia civilă, republicată cu modificările și completările ulterioare;
- prevederile art. 32 alin. (2) din Ordonanţa de Urgenţă nr. 21/2004 privind Sistemul Naţional de Management al Situaţiilor de Urgenţă, cu modificările și completările ulterioare;

- prevederile art. 13 alin. (4) şi alin. (5) din Hotărârea de Guvern nr. 219/2005 pentru aprobarea Normelor metodologice de aplicare a Legii nr. 132/1997 privind rechiziţiile de bunuri şi prestările de servicii în interes public;

- prevederile art. 9 alin. (1) şi alin. (3) din Ordonanţa de Urgenţă nr. 90/2017 privind unele măsuri fiscal-bugetare, modificarea şi completarea unor acte normative şi prorogarea unor termene;
- prevederile articolului unic pct. 5 din Ordonanţa de Urgenţă nr. 91/2017 pentru modificarea şi completarea Legii-cadru nr. 153/2017 privind salarizarea personalului plătit din fonduri publice;
- prevederile art. 1 alin. (2) din Ordonanţa de Urgenţă nr. 8/2009 privind acordarea voucherelor de vacanţă, cu modificările şi completările ulterioare;
- prevederile art. 11 alin. (4), art. 13 alin. (1), art. 14 alin. (1), art. 15, art. 16 alin.(1), art. 18, art. 40 din Legea-cadru nr. 153/2017 privind salarizarea personalului plătit din fonduri publice, cu modificările și completările ulterioare;

- prevederile Deciziei nr. 1/2018 a Administraţiei Judeţene a Finanţelor Publice Bistriţa-Năsăud privind repartizarea pe unităţi administrativ teritoriale a sumelor defalcate din taxa pe valoare adăugată pentru echilibrarea bugetelor locale şi a sumelor alocate din cote defalcate din impozitul pe venit pentru echilibrarea bugetelor locale, a sumelor defalcate din taxa pe valoare adăugată pentru finanţarea cheltuielilor descentralizate la nivelul comunelor, oraşelor şi municipiilor destinate finanţării drepturilor asistenţilor personali ai persoanelor cu handicap grav sau indemnizaţiile lunare, finanţarea ajutorului pentru încălzirea locuinţei cu lemne, cărbuni şi combustibili petrolieri, pentru plata stimulentelor educaţionale acordate copiilor din familii defavorizate în scopul stimulării participării în învăţământul preşcolar, a drepturilor copiilor cu cerinţe educaţionale speciale integraţi în învăţământul de masă, a sumelor destinate finanţării serviciilor publice comunitare de evidenţă a persoanelor de sub autoritatea consiliilor locale ale comunelor, oraşelor şi municipiilor, a finanţării creşelor, acordarea suportului alimentar a sumelor defalcate din taxa pe valoare adăugată pentru drumuri pe anul 2018 şi a estimărilor pentru anii 2019-2021, înregistrată la Consiliul Judeţean Bistriţa-Năsăud sub nr. II/822/12.01.2018;

- prevederile Deciziei nr. 3/2018 a Administraţiei Judeţene a Finanţelor Publice Bistriţa-Năsăud privind repartizarea pe unităţi administrativ teritoriale a sumelor defalcate din taxa pe valoare adăugată pentru finanţarea cheltuielilor descentralizate la nivelul comunelor, oraşelor şi municipiilor destinate finanţării de bază a unităţilor de învăţământ preuniversitar de stat pentru cheltuielile prevăzute la art. 104 alin. (2) lit. b)-d) din Legea educaţiei naţionale nr. 1/2011, finanţarea căminelor pentru persoane vârstnice, a sumelor defalcate din taxa pe valoare adăugată pentru finanţarea cheltuielilor descentralizate la nivelul judeţelor pentru finanţarea căminelor pentru persoane vârstnice şi a sumelor defalcate din taxa pe valoare adăugată pentru finanţarea învăţământului particular sau confesional acreditat pentru anul 2018 şi a estimărilor pe anii 2019-2021, înregistrată la Consiliul Judeţean Bistriţa-Năsăud sub nr. II/2645/06.02.2018;
- adresa Administraţiei Judeţene a Finanţelor Publice nr. BNG_STZ-529/06.02.2018 privind repartizarea pe trimestre a sumelor alocate din unele venituri ale bugetului de stat pe anul 2018 şi a estimărilor pe anii 2019-2021, înregistrată la Consiliul Judeţean Bistriţa-Năsăud cu nr. II/2825/07.02.2018;

- prevederile Hotărârii Consiliului Judeţean Bistriţa-Năsăud nr. 134/2015 privind aprobarea Documentaţiei pentru avizarea lucrărilor de intervenţie, revizuită și actualizată şi a Indicatorilor Tehnico-Economici aferenţi obiectivului “Modernizare DJ 172D:  Mureșenii Bârgăului (DN 17) - Lac Colibița - Colibița - Bistrița Bârgăului (DN 17) - (DN 17) Josenii Bârgăului - Strâmba - Ilva Mică (DN 17D) - Poiana Ilvei - Măgura Ilvei - Ilva Mare - Lunca Ilvei - limită judeţ Suceava, judeţul Bistriţa-Năsăud” („Poarta Transilvaniei”), cu modificările şi completările ulterioare;

- prevederile Hotărârii Consiliului Judeţean Bistriţa-Năsăud nr. 159/2016 privind aprobarea indicatorilor şi a documentaţiei tehnico-economice pentru obiectivul ”Instalare lift exterior” - sediul Consiliului Județean Bistrița-Năsăud;
- prevederile Hotărârii Consiliului Judeţean Bistriţa-Năsăud nr. 69/2016 privind aprobarea Documentației pentru Avizarea Lucrărilor de Intervenții,  revizuită, ediţia 2016 și a Indicatorilor Tehnico-Economici aferenți obiectivului „Reabilitarea şi Restaurarea Castelului din localitatea Posmuş, judeţul Bistriţa-Năsăud”;
- prevederile Hotărârii Consiliului Judeţean Bistriţa-Năsăud nr. 178/2017 privind transmiterea în folosinţă cu titlu gratuit a unor imobile-terenuri situate în municipiul Bistrița, proprietate publică a județului Bistrița-Năsăud, către Agenţia Naţională pentru Locuinţe, pe durata realizării investiţiei ”Locuințe de serviciu, în municipiul Bistrița, strada Prundului”, judeţul Bistriţa-Năsăud;
- prevederile Hotărârii Consiliului Judeţean Bistriţa-Năsăud nr. 73/2016 privind aprobarea susţinerii de la bugetul local a cheltuielilor care nu se finanțează prin Programul naţional de dezvoltare locală pentru obiectivul:   “Modernizare DJ 172D, km 0+000-5+115, Mureşenii Bîrgăului (DN17) - Colibiţa, (Lot 1, tronson 1)”, judeţul Bistriţa-Năsăud, cu modificările şi completările ulterioare;
- prevederile Hotărârii Consiliului Judeţean Bistriţa-Năsăud nr. 89/2017 pentru aprobarea Documentaţiei pentru avizarea lucrărilor de intervenţie reactualizată şi a Indicatorilor Tehnico-Economici aferenţi obiectivului „Modernizare DJ 172D: Mureșenii Bârgăului (DN 17) - Lac Colibița - Colibița - Bistrița Bârgăului (DN 17) - (DN 17) Josenii Bârgăului - Strâmba - Ilva Mică (DN 17D) - Poiana Ilvei - Măgura Ilvei - Ilva Mare - Lunca Ilvei - limită judeţ Suceava, judeţul Bistriţa-Năsăud” – LOT 1 – Tronson 2: km 5+115 – 11+578;

- prevederile Hotărârii Consiliului Judeţean Bistriţa-Năsăud nr. 48/2017 privind aprobarea Proiectului „Modernizare DJ 172D: Mureșenii Bârgăului (DN 17) - Lac Colibița – Colibița - Bistrița-Bârgăului (DN 17) - (DN 17) Josenii Bârgăului - Lunca Ilvei - limită județ Suceava, județul Bistrița-Năsăud, Lot 2, Lot 3, Lot 4” - beneficiar Unitatea Administrativ-Teritorială - Județul Bistrița-Năsăud; 

- prevederile Hotărârii Consiliului Judeţean Bistriţa-Năsăud nr. 101/2017 privind preluarea în administrarea  Județului Bistrița-Năsăud a imobilelor, construcţii şi teren, proprietate publică a Municipiului Bistriţa, situate în str. Horea nr. 20;
- prevederile Hotărârii Consiliului Judeţean Bistriţa-Năsăud nr. 5/2018 privind aprobarea Documentației pentru Avizarea Lucrărilor de Intervenții și a Indicatorilor Tehnico-Economici aferenți obiectivului ,,Reabilitare, modernizare şi schimbare destinaţie în sediu D.G.A.S.P.C., a imobilului situat  în Bistriţa, strada Horea nr. 20”;
- prevederile Hotărârii Consiliului Judeţean Bistriţa-Năsăud nr. 162/2017 privind aprobarea implementării și a cheltuielilor aferente proiectului „IMPACT LECHINȚA – Măsuri integrate pentru îmbunătățirea situației socio-economice a persoanelor defavorizate din comunitățile marginalizate ale comunei Lechința, județul Bistrița-Năsăud”, Cod SMIS 2014+:102217;

- prevederile Hotărârii Consiliului Judeţean Bistriţa-Năsăud nr. 163/2017 privind aprobarea implementării și a cheltuielilor aferente proiectului „IMPACT TEACA – Măsuri integrate pentru îmbunătățirea situației socio-economice a persoanelor defavorizate din comunitățile marginalizate ale comunei Teaca, județul Bistrița-Năsăud”, Cod SMIS 2014+:102218;

- prevederile Hotărârii Consiliului Judeţean Bistriţa-Năsăud nr. 11/2018 privind aprobarea Documentaţiei de Avizare a Lucrărilor de Intervenții și a Indicatorilor Tehnico-Economici aferenți obiectivului "Extindere clădire P+1E existentă cu un corp de clădire P+2E", Piața Petru-Rareș nr. 1-2, municipiul Bistrița, județul Bistrița-Năsăud;
- prevederile Hotărârii Consiliului Judeţean Bistriţa-Năsăud nr. 165/2017 pentru aprobarea Înțelegerii de Cooperare între Județul Bistrița-Năsăud din România și Raionul Glodeni din Republica Moldova;
- prevederile Hotărârii Consiliului Judeţean Bistriţa-Năsăud nr. 197/2017 privind aprobarea Proiectului “Modernizare DJ 172D: Mureşenii Bârgăului (DN 17) – Lac Colibiţa – Colibiţa – Bistriţa Bârgăului (DN 17) – (DN 17) Josenii Bârgăului – Strâmba – Ilva Mică (DN 17D) – Poiana Ilvei – Măgura Ilvei – Ilva Mare – Lunca Ilvei – Limita jud. Suceava, jud. Bistriţa-Năsăud, Lot 1 Tronson 2”;

- prevederile Hotărârii Consiliului Judeţean Bistriţa-Năsăud nr. 198/2017 privind modificarea Hotărârii Consiliului Județean Bistrița-Năsăud nr. 121/11.08.2017 pentru aprobarea finanţării de la bugetul judeţului a cheltuielilor care nu se finanțează prin Programul naţional de dezvoltare locală, pentru obiectivele: “Pod peste Valea Meleş, pe DJ 172 H, km 6+118, Nuşeni-Corvineşti” şi ”Pod peste Valea Meleş, pe DJ 172 H, km 14+960, localitatea Matei”, judeţul Bistriţa-Năsăud;

- prevederile Hotărârii Consiliului Judeţean Bistriţa-Năsăud nr. 199/2017 privind modificarea Hotărârii Consiliului Județean Bistrița-Năsăud nr. 123/11.08.2017 pentru aprobarea finanţării de la bugetul judeţului a cheltuielilor care nu se finanțează prin Programul naţional de dezvoltare locală, pentru obiectivele: “Pod peste Valea Mare pe DJ 170, km 15+400, în Purcărete” şi ”Pod peste Valea Răchiţii, la km 18+700, în Breaza”, judeţul Bistriţa-Năsăud;
- prevederile Hotărârii Consiliului Judeţean Bistriţa-Năsăud nr. 200/2017 privind modificarea Hotărârii Consiliului Județean Bistrița-Năsăud nr. 116/11.08.2017 pentru aprobarea finanţării de la bugetul judeţului a cheltuielilor care nu se finanțează prin Programul naţional de dezvoltare locală, pentru obiectivul: “Modernizare DJ 172D, km 75+353-93+132, Măgura Ilvei – Lunca Ilvei (lotul 5)”;

- prevederile Hotărârii Consiliului Judeţean Bistriţa-Năsăud nr. 201/2017 privind modificarea Hotărârii Consiliului Județean Bistrița-Năsăud nr. 117/11.08.2017 pentru aprobarea finanţării de la bugetul judeţului a cheltuielilor care nu se finanțează prin Programul naţional de dezvoltare locală, pentru obiectivul: „Modernizare DJ 172 H, km 0+000-5+000, Nuşeni-Corvineşti, judeţul Bistriţa-Năsăud”;
- prevederile Hotărârii Consiliului Judeţean Bistriţa-Năsăud nr. 206/2017 privind stabilirea salariilor de bază aferente funcţiilor publice şi funcţiilor contractuale din aparatul de specialitate al Consiliului Judeţean Bistriţa-Năsăud, Direcţiei Generale de Asistenţă Socială şi Protecţia Copilului Bistriţa-Năsăud şi Serviciului Public Comunitar de Evidenţă a Persoanelor al judeţului Bistriţa-Năsăud;
- adresa nr. 867/23.01.2018 a Ministerului Muncii şi Justiţiei Sociale  -Agenția Județeană pentru Plăți și Inspecție Socială Bistrița-Năsăud, înregistrată la Consiliul Judeţean Bistriţa-Năsăud cu nr. II/1827/25.01.2018 cu privire la comunicarea sumelor alocate din Transferuri pentru finanțarea drepturilor acordate persoanelor cu handicap în anul 2018;
- raportul nr. IBa/3330 din 15.02.2018 al Comisiei de administraţie;

- raportul nr. IBa/3331 din 15.02.2018 al Comisiei economice;

- raportul nr. IBa/3332 din 15.02.2018 al Comisiei de cultură;
- raportul nr. IBa/3333 din 15.02.2018 al Comisiei de urbanism.
În temeiul prevederilor art. 91, alin. (3), lit. a) şi art. 98 şi art. 115, alin. (1), lit. c) din Legea nr. 215/2001 privind administraţia publică locală, republicată, cu modificările şi completările ulterioare,
HOTĂRĂŞTE:
Art.1. Se aprobă Bugetul general al Județului Bistriţa-Năsăud pe anul 2018 și estimările pe anii 2019-2021, conform Anexei nr.1.

Art.2. (1) Se aprobă Bugetul local detaliat la venituri pe capitole și subcapitole pe anul 2018 și estimările pe anii 2019-2021, conform Anexei nr.2.

(2) Se aprobă Bugetul local detaliat la cheltuieli pe capitole, subcapitole și paragrafe pe anul 2018 și estimările pe anii 2019-2021, conform Anexei nr.3.


(3) Se aprobă Bugetul local detaliat pe titluri de cheltuieli, articole și aliniate pe anul 2018 și estimările pe anii 2019-2021, conform Anexei nr.4.

(4) Se aprobă utilizarea sumei de 17.172 mii lei din excedentul bugetului local, pentru finanțarea cheltuielilor secțiunii de dezvoltare în anul 2018.
Art.3. (1) Se aprobă Bugetul instituțiilor publice și activităților finanţate integral sau parţial din venituri proprii pe anul 2018 și estimările pe anii 2019-2021, venituri,  conform Anexei nr.5.
(2) Se aprobă Bugetul instituțiilor publice și activităților finanţate integral sau parţial din venituri proprii pe anul 2018 și estimările pe anii 2019-2021, cheltuieli,  conform Anexei nr.6.
(3) Se aprobă Bugetul instituțiilor publice și activităților finanţate integral sau parţial din venituri proprii detaliat pe titluri de cheltuieli, articole și aliniate  pe anul 2018 și estimările pe anii 2019-2021, conform Anexei nr.7.
Art.4. (1) Se aprobă Programul de investiţii al județului Bistriţa-Năsăud pe anul 2018, conform Anexei nr.8.
(2) Se aprobă Programul de lucrări de întreţinere, reparaţii şi modernizări drumuri judeţene pe anul 2018, conform Anexei nr.9.
Art.5. Se aprobă numărul de personal, permanent și temporar,  precum și fondul salariilor de bază pentru anul 2018, conform  Anexei nr.10.
Art.6. Se aprobă numărul maxim de posturi pentru personalul neclerical angajat în unităţile de cult pe anul 2018, conform Anexei nr.11.

Art.7. Anexele nr. 1-11 fac parte integrantă din prezenta hotărâre.

Art.8. Prezenta hotărâre a fost adoptată cu un număr de 27 voturi ‘‘pentru’’.

Art.9. Prezenta hotărâre se publică în Monitorul Oficial al judeţului Bistriţa-Năsăud.

Art.10. Cu ducerea la îndeplinire a prevederilor prezentei hotărâri se încredinţează Direcţia economică din cadrul Consiliului Judeţean Bistriţa-Năsăud.
Art.11. Prezenta hotărâre se comunică de către Serviciul administraţie şi relaţii publice cu:
- Administratorul public al judeţelui;

- Direcţia economică;

- Direcţia administraţie locală;

- Arhitect şef;
- Direcţia dezvoltare durabilă şi relaţii externe;
- Direcţia tehnică, investiţii, lucrări publice;

- Compartiment audit public intern;

- Birou achiziţii publice, contracte;
- Administraţia Judeţeană a Finanţelor Publice Bistriţa-Năsăud;
- Instituțiile subordonate Consiliului Judeţean Bistriţa-Năsăud;

- Instituţia Prefectului judeţul Bistriţa-Năsăud.
VICEPREŞEDINTE,




Contrasemnează:


   VASILE PUICA


         SECRETARUL JUDEŢULUI,
                 MICA OPREA
Nr. 14                                      
Din 15.02.2018
C.T.I./B.D.F./P.G./M.N./7 exp.

